**ÁLTALÁNOS TUDNIVALÓK A 2022. OKTÓBER 9-I NÉPSZAVAZÁSHOZ**

**Bezenye Község Helyi Választási Bizottsága** a 4/2022. (VIII.9.) számú határozatában az alábbi kérdésben

*„Akarja-e Ön, hogy a bezenyei mezőgazdasági termelőszövetkezet területén több, mint 100 lakótelek kerüljön kialakításra ? ”*

a Bezenye Községi Önkormányzat Képviselő-testülete által a 93/2022. (VII.19.) határozattal elrendelt helyi népszavazást

**2022. október 9. napjára tűzte ki.**

A Helyi Választási Bizottság a 4/2022.(VIII.9.) számú határozatában megállapította a népszavazási eljárás határnapjait.

A határozat és melléklete megtekinthető a [www.](http://www.tata.hu/) bezenye. hu oldalon.

**Tájékoztatás a névjegyzékbe vételről**

Az Alaptörvény XXIII. cikk (5) és (7) bekezdése, valamint A népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 80. § (2) bekezdése alapján a bezenyei népszavazáson **szavazni jogosult választópolgárok kizárólag Bezenyén adhatják le szavazatukat**.

A helyi népszavazáson a településen lakóhellyel vagy - ha legkésőbb a népszavazás kitűzését megelőző harmincadik napig, azaz 2022. július 10. napjáig tartózkodási helyet létesített - bejelentett tartózkodási hellyel rendelkező választópolgár jogosult részt venni.

Átjelentkezéssel kizárólag az a választópolgár élhet, akinek Bezenyén van a lakóhelye és a népszavazás kitűzéséig bejelentett tartózkodási helye is.

Azt a választópolgárt, aki legkésőbb 2022. szeptember 10-én a szavazóköri névjegyzékben szerepel, a Nemzeti Választási Iroda értesítő megküldésével tájékoztatja a szavazóköri névjegyzékbe történt felvételéről 2022. szeptember 19. napjáig.

Az a választópolgár, aki nem kapott értesítőt, vagy az értesítőjét elvesztette, a Helyi Választási Irodától kérheti - a személyazonossága igazolását követően - az értesítő pótlását.

Azt a választópolgárt, aki 2022. szeptember 10-ét követően kerül a névjegyzékbe, a Helyi Választási Iroda értesíti.

Az értesítőben szerepel a szavazókör címe, ahol a választópolgár a szavazatát leadhatja.

**A szavazás napja: 2022. október 9. (vasárnap). A szavazás 6:00 órától 19:00 óráig tart.**

A bezenyei választópolgárok **3 szavazókörben** élhetnek szavazati jogukkal.

A szavazókörök felsorolása az alábbi:

**001. számú szavazókör**

**Címe: 9223 Bezenye, Szabadság utca 52.**

**Bezenyei Művelődési Ház**

**002. számú szavazókör**

**Címe: 9223 Bezenye, Zrínyi utca 1.**

**Általános Iskola Bezenye**

**003. számú szavazókör**

**Címe: 9223 Bezenye- Paprét**

**Papréti Művelődési Ház**

**A választópolgár a helyi népszavazáson jogosult az alábbi kérelmek benyújtására.**

**I. Mozgóurna igény**

Ha a szavazás napján a választópolgár egészségi állapota vagy fogyatékossága miatt nem tud személyesen megjelenni a szavazóhelyiségben, a szavazást megelőzően **mozgóurnát igényelhet**a helyi választási irodától vagy a szavazás napján a szavazatszámláló bizottságtól.

A választópolgár **mozgóurna iránti kérelmét**

       a) **a helyi választási irodához**

- levélben vagy elektronikus azonosítás nélkül elektronikus úton legkésőbb 2022. október 5. napja 16.00 óráig,

- személyesen vagy elektronikus azonosítással elektronikus úton legkésőbb 2022. október 7. napján 16.00 óráig, vagy ezt követően elektronikus azonosítással elektronikus úton legkésőbb 2022. október 9. napján 12.00 óráig kell benyújtani.

b) **az illetékes szavazatszámláló bizottsághoz** meghatalmazott útján vagy meghatalmazással nem rendelkező személy általi kézbesítésével 2022. október 9. napján, legkésőbb 12.00 óráig **kell benyújtani.**

A helyi választási iroda a 2022. október 7. 16.00 óráig beérkezett mozgóurna iránti kérelmet 2022. október 7-én bírálja el.

Ha a választópolgár a 2022. október 7-én 16.00 óráig a mozgóurna iránti kérelmét visszavonja, a helyi választási iroda törli a mozgóurnát igénylő választópolgárok jegyzékéből.

A mozgóurnát a választópolgár kérheti a lakcímére vagy a lakcíme szerinti szavazókörben lévő bármely címre. Mozgóurnával való szavazás esetén a szavazatszámláló bizottság két tagja a szavazás napján felkeresi a választópolgárt az általa megadott címen, ha az a szavazókör területén található.

Felhívom a figyelmet, hogy aki mozgóurnát kért és kérelmét nem vonta vissza, a szavazóhelyiségben „hagyományos módon” nem szavazhat, kizárólag mozgóurnával tud szavazni a kérelmében megjelölt címen!

A mozgóurna iránti kérelmet a csatolt nyomtatványon nyújthatja be a választópolgár.

**II. Átjelentkezési kérelem**

**Átjelentkezésre irányuló kérelmet** az a bezenyei lakóhelyű választópolgár nyújthat be, aki a népszavazás kitűzését megelőző harmincadik napon (azaz 2022. július 10-én) és az átjelentkezésre irányuló kérelme elbírálásakor ugyanazon választókerületben tartózkodási hellyel rendelkezett, és tartózkodási helyének érvényessége legalább a szavazás napjáig tart.  Az átjelentkezésre irányuló kérelemnek a népszavazás kitűzését követően, legkésőbb **2022. október 5. napján 16.00 óráig** kell megérkeznie a helyi választási irodához.

**A választópolgár visszavonhatja átjelentkezési kérelmét:**

a) levélben történő vagy elektronikus azonosítás nélküli elektronikus benyújtás esetén 2022. október 5. napján 16.00 óráig,

  b) személyes vagy elektronikus azonosítást követő elektronikus benyújtás esetén legkésőbb 2022. október 7. napján 16.00 óráig.

A választópolgárt vissza kell venni a lakóhelye szerinti szavazókör névjegyzékébe, ha legkésőbb 2022. október 7. napján 16.00 óráig tartózkodási helyét megszünteti. (Ve. 307/B. §)